stanford-oval/wikipedia huggingface dataset:
Škoda Scala

| Škoda Scala |
| --- | --- |

Valmistustiedot
Valmistusmaa:   Tšekki
Valmistaja:  Škoda Auto
Konserni:  Volkswagen Group
Valmistusvuodet:  2018–
Korimalli:  5-ovinen hatchback
Luokka:  C-segmentti
Edeltäjä:  Škoda Rapid
Teknisesti samankaltaisia:  Audi A1 (Typ GB) SEAT Arona SEAT Ibiza (Typ 6F) Škoda Fabia IV Škoda Kamiq Volkswagen Polo VI Volkswagen T-Cross Volkswagen Taigo Volkswagen Virtus
Tekniset tiedot
Pohjalevy:  Volkswagen Group MQB A0
Moottori:  R3 R4
Iskutilavuus:  1,0–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 7-vaihteinen kaksoiskytkin
Škoda Scala on Škoda Auton vuodesta 2018 lähtien valmistama alemman keskiluokan automalli, joka korvasi Škoda Rapidin. Malli perustuu esimerkiksi Volkswagen Polossa käytetyn MQB A0 -pohjalevyn pidennetylle versiolle. Scala on 10 senttimetriä pidempi kuin Volkswagen Golf, mutta 30 senttimetriä lyhyempi kuin suurempi Octavia-malli. Akseliväli on 12 millimetriä pidempi kuin Golfissa, millä on pyritty hyviin takaistuintiloihin. Muotoilu pohjautuu Pariisin autonäyttelyssä syksyllä 2018 näytteillä olleeseen Škoda Vision RS -konseptiautoon.
Vuoden 2019 Euro NCAP -kolaritestistä Scala sai tulokseksi täydet viisi tähteä.

Scala ensiesiteltiin Tel Avivissa joulukuussa 2018. Bensiinimoottoreina ovat kolmesylinterinen 1,0-litrainen (94/114 hv) ja nelisylinterinen 1,5-litrainen (148 hv), dieselmoottori on 1,6-litrainen (114 hv). Pienitehoisimman moottorin yhteydessä on viisivaihteinen manuaalivaihteisto, muissa kuusivaihteinen. Lisäksi valittavana on myös seitsenportainen DSG-kaksoiskytkinvaihteisto. Loppuvuodesta 2019 Scalasta on saatavilla myös maakaasuversio (CNG).
Scalan keskeisiä kilpailijoita ovat Volkswagen Golf, Toyota Corolla, Ford Focus, Kia Ceed, Opel Astra ja Hyundai i30.
Aiheesta muualla

Kuvia tai muita tiedostoja aiheesta Škoda Scala Wikimedia Commonsissa
Maaseudun Tulevaisuus: Skoda Scala heittää Toyota Corollalle kovan haasteen – Rapidin korvaava auto antaa paljon vastinetta 20 000 euron lähtöhinnalle
Škodan automallit
| --- | --- |
Nykyiset henkilöautomallit:   Enyaq  Fabia  Kamiq  Kamiq (Kiina)  Karoq  Kodiaq  Kushaq  Octavia  Rapid  Scala  Slavia  Superb 
Entiset mallit:   100/110  105/120  110 R  130  1000 MB  1200  440  450  Citigo  Favorit  Felicia  Forman  Garde  Octavia (1959)  Pickup  Popular  Praktik  Rapid (1935)  Rapid (1984)  Rapid (Intia)  Roomster  Superb (1934)  Yeti
Örkki

Örkki (engl. orc) on alun perin J. R. R. Tolkienin romaaneissa esiintyvä paha, sotaisa ja vihamielinen olento, joka on sittemmin muodostunut fantasiakirjallisuuden vakiohahmoksi. Orc on muinaisenglannin sana, joka tarkoittaa pahaa henkeä tai hirviötä. Kantasana on latinan valasta, siis "merihirviötä" tarkoittava orca. Kääntäjä Kersti Juvan Tolkien-suomennoksia varten muotoilema sana örkki on 1990-luvulla tullut yleiseen käyttöön omituisen olion merkityksessä. Sanalla voi olla myös aiempia erilähtöisiä esiintymiä suomen kielessä (paikannimi Örkkiniitty Espoossa).
Örkit eri fantasiamaailmoissa

J. R. R. Tolkienin fantasiamaailmassa örkit olivat haltioita, joita Melkor sieppasi ja turmeli, jolloin niistä tuli örkkejä. Tolkienin örkit olivat rumia ja saastaisia olentoja, jotka palvelivat pahuuden voimia. Hobitissa Tolkien puhuu örkeistä hiisinä (engl. Goblin). Hän alkoi kirjoittaa örkeistä vasta kirjassa Taru sormusten herrasta. Tolkienin maailmassa örkki ja hiisi merkitsevät siis samaa, mutta hiisi on vain hobittien nimitys örkeille, joskin Peter Jacksonin elokuvissa ja useissa Taru sormusten herrasta -peleissä annetaan kuitenkin ymmärtää, että örkit ja hiidet ovat kaksi eri rotua. Tarussa sormusten herrasta esiintyy myös kaksi uutta örkkirotua, uruk-hai ja puoliörkit. Uruk-hai (monikko) olivat Sauronin luomia örkkejä, jotka olivat vahvempia, älykkäämpiä ja isompia kuin tavalliset örkit. Puoliörkit olivat Sarumanin luoma kieroutunut yhdistelmä örkkiä ja ihmistä. Elokuvissa annetaan ymmärtää, että Saruman loi uruk-hain, ja että puoliörkit ovat sama asia. Kuitenkin Cirith Ungolnin tornissa  oli sekä tavallisia örkkejä että uruk-hain kaltaisia örkkejä. Joissakin peleissä asia on selitetty, että uruk-hai ovat Rautapihan ja urukit Mordorin väkeä, vaikka elokuvassakin uruk-haita kutsutaan urukeiksi.[lähde? ]
Games Workshopin Warhammer-peleissä örkit ovat isoja ja vihreitä apinamaisia hirviöitä. Warhammer-pelien örkit ovat erittäin sotaisa rotu, joka elää sotimalla ja nauttii vihollistensa kärsimyksistä. Ne eivät ole erityisen älykkäitä, mutta joskus melko viekkaita.
Roolipelissä Shadowrun örkit eivät ole hyviä tai pahoja. Ne kasvavat ihmistä nopeammin, synnyttävät noin neljä lasta ja elävät noin 40-vuotiaiksi. Ne ovat voimakkaampia ja suurempia kuin ihmiset.
Myös Warcraft-sarjassa on vihreäihoisia, barbaarisia örkkejä.[lähde? ]
Forgotten Realms -roolipelimaailmassa örkit ovat karvaisia apinoita muistuttavia humanoideja.
Bethesda Softworksin kehittämissä The Elder Scrolls -pelisarjoissa vihreäihoiset suuret örkit olivat historiassa ennen pahoja. Mutta pelisarjojen tapahtumissa ei voi enää sanoa, ovatko ne pahoja vai hyviä, sillä osa elää ihmisten kanssa, osa ei.[lähde? ]
Aiheesta muualla

Kuvia tai muita tiedostoja aiheesta Örkki Wikimedia Commonsissa
Örkki
Äiti Armenia

Äiti Armenia
Äiti Armenia (arm. Մայր Հայաստան, Mair Hajastan) on Armenian pääkaupungissa Jerevanissa oleva suurikokoinen patsas. Se sijaitsee lähellä kaupungin ydinkeskustaa. Patsaan jalustassa toimii sotamuseo, joka avattiin vuonna 1950. Alun perin paikalla oli noin 17 metriä korkea Josif Stalinin patsas, joka pudotettiin jalustalta vuonna 1962. Tilalle pystytetty Äiti Armenia-patsas valmistui vuonna 1967 puolustamaan miekkansa kanssa jerevanilaisia ja muita armenialaisia.
Alun perin jalustalla ollut Josif Stalinin patsas
Patsas on jalustan kanssa noin 50 metriä korkea ja itse patsas on noin 22 metriä korkea. Patsas kuvaa Sose Mairig -nimistä naista, joka taisteli miekkoineen armenialaisten sotilaiden kanssa turkkilaisia vastaan. Patsas symboloi myös vanhemman naisen asemaa armenialaisessa sukuyhteisössä.
Äiti Armenia on maan kansallishenkilöitymä.
Aiheesta muualla

Kuvia tai muita tiedostoja aiheesta Äiti Armenia Wikimedia Commonsissa
Škoda Roomster

| Škoda Roomster |
| --- | --- |

Valmistustiedot
Valmistusmaa:   Tšekki  Ukraina  Venäjä
Valmistaja:  Škoda Auto
Konserni:  Volkswagen Group
Valmistusvuodet:  2006–2015
Korimalli:  5-ovinen tila-auto
Luokka:  M-segmentti
Teknisesti samankaltaisia:   A4-pohjalevyn mallit  Audi A3 (Typ 8L)  Audi TT (Typ 8N)  SEAT León (Typ 1M)  SEAT Toledo (Typ 1M)  Škoda Octavia (Typ 1U)  Škoda Praktik  Volkswagen Bora  Volkswagen Bora (2007)  Volkswagen C-Trek  Volkswagen Golf IV  Volkswagen Lavida I  Volkswagen New Beetle   A04-pohjalevyn mallit  Audi A2  SEAT Córdoba (Typ 6L)  SEAT Ibiza (Typ 6L)  Škoda Fabia (Typ 6Y)  Škoda Fabia (Typ 5J)  Volkswagen Fox  Volkswagen Gol III  Volkswagen Polo IV  Volkswagen Saveiro III  Volkswagen SpaceFox 
Tekniset tiedot
Pohjalevy:  Volkswagen Group A4 Volkswagen Group A04
Moottori:  R3 R4
Iskutilavuus:  1,2–1,9 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen automaatti 7-vaihteinen kaksoiskytkin
Škoda Roomster on Škoda Auton vuosina 2006–2015 valmistama tila-automalli. Sen pakettiautoversio on nimeltään Škoda Praktik.
Vuoden 2006 Euro NCAP -kolaritestistä Roomster sai tulokseksi täydet viisi tähteä.
Škoda Roomster Scout
Roomster esiteltiin Geneven autonäyttelyssä keväällä 2006. Sen muotoilu perustuu Frankfurtin autonäyttelyssä syksyllä 2003 esillä olleeseen samannimiseen konseptiautoon. Roomsterin perusrakenteena käytettiin Volkswagen Groupin silloisen uusimman A5-pohjalevyn sijaan vanhempaa A4-pohjalevyä, jolle perustuvia muita malleja ovat esimerkiksi ensimmäisen sukupolven Škoda Octavia ja Volkswagen Golf IV. Etupään rakenne oli lainattu A04-pohjalevylle perustuvasta Škoda Fabiasta.
Roomsterissa on muokattavissa oleva istuinjärjestys, jolle valmistaja on antanut nimen VarioFlex. Se mahdollistaa takana olevien kolmen erillistuimen säätämisen kaikissa suunnissa ja alaskaatamisen, jolloin lattiasta tulee täysin tasainen. Istuimet on myös mahdollista irrottaa kokonaan tavaratilan maksimoimiseksi.
Facelift-mallin Škoda Roomster.
Vuonna 2007 esiteltiin ”maastokelpoisempi” Roomster Scout, jossa oli perusmalliin verrattuna 43 millimetriä korkeampi maavara. Ulkonäön erityispiirteenä oli korin mustat muoviset suojalistat. Octavia Scoutista poiketen Roomster Scout oli kuitenkin aina etuvetoinen.
Keväällä 2010 Geneven autonäyttelyssä esiteltiin kasvojenkohotuksen kokenut Roomster, joka sai uuden etupuskurin ja sen mukana uudenmalliset sumuvalot. Sisällä oli uusi ohjauspyörä. Kuusivaihteisen automaattivaihteiston korvasi seitsenportainen DSG-kaksoiskytkinvaihteisto.
Aiheesta muualla

Kuvia tai muita tiedostoja aiheesta Škoda Roomster Wikimedia Commonsissa
Škodan automallit
| --- | --- |
Nykyiset henkilöautomallit:   Enyaq  Fabia  Kamiq  Kamiq (Kiina)  Karoq  Kodiaq  Kushaq  Octavia  Rapid  Scala  Slavia  Superb 
Entiset mallit:   100/110  105/120  110 R  130  1000 MB  1200  440  450  Citigo  Favorit  Felicia  Forman  Garde  Octavia (1959)  Pickup  Popular  Praktik  Rapid (1935)  Rapid (1984)  Rapid (Intia)  Roomster  Superb (1934)  Yeti
Örkelljunga

| Örkelljunga |
| --- | --- |
 Liikenneympyrä Örkelljungassa.
 Örkelljunga
 Koordinaatit: 56°17′0″N, 13°16′40″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Örkelljungan kunta
Pinta-ala:  
 – Maa:  5,64 km²
Väkiluku:  4 818
 – Väestötiheys:  854,3 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Örkelljunga on samannimisen Örkelljungan kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 4 818 asukasta.
Väestönkehitys

| Örkelljungan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 001 | 3 001 |
| 1965 | 1965 |    | 3 232 | 3 232 |
| 1970 | 1970 |    | 3 778 | 3 778 |
| 1975 | 1975 |    | 4 075 | 4 075 |
| 1980 | 1980 |    | 4 443 | 4 443 |
| 1990 | 1990 |    | 4 526 | 4 526 |
| 1995 | 1995 |    | 4 531 | 4 531 |
| 2000 | 2000 |    | 4 416 | 4 416 |
| 2005 | 2005 |    | 4 574 | 4 574 |
| 2010 | 2010 |    | 4 818 | 4 818 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Skånen läänin kuntien keskustaajamat
Zohan – lupa saksia

| Zohan – lupa saksia> You Don’t Mess with the Zohan |
| --- | --- |

Ohjaaja:  Dennis Dugan
Käsikirjoittaja:   Adam Sandler  Robert Smigel  Judd Apatow 
Tuottaja:   Adam Sandler  Jack Giarraput  Robert Smigel 
Säveltäjä:  Rupert Gregson-Williams
Kuvaaja:  Michael Barrett
Leikkaaja:  Tom Costain
Pääosat:   Adam Sandler  John Turturro  Emmanuelle Chriqui  Nick Swardson  Lainie Kazan  Rob Schneider  Ido Mosseri 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  Happy Madison Productions  Relativity Media 
Levittäjä:  InterCom Netflix
Ensi-ilta:   Yhdysvallat 6. kesäkuuta 2008  Suomi 22. elokuuta 2008 
Kesto:  112 minuuttia
Alkuperäiskieli:  englanti
Budjetti:  90 000 000 dollaria
Tuotto:  201 802 891 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Zohan – lupa saksia (engl. You Don’t Mess with the Zohan) on vuonna 2008 ensi-iltansa saanut yhdysvaltalainen komediaelokuva, jonka on ohjannut Dennis Dugan. Elokuvan pääosissa ovat Adam Sandler, Emmanuelle Chriqui, John Turturro, Nick Swardson ja Ido Mosseri.
Juoni

Zohan on israelilainen terroristeja torjuva agentti, joka rakastaa diskoa ja jumaloi naisia. Upeiden taitojen ja ulkonäönsä vuoksi jokainen pitää Zohanista. Zohan itse ei pidä työstään, vaan unelmoi ryhtyvänsä parturi-kampaajaksi, mutta kaikki nauravat hänen unelmalleen. Jahdetessaan Fatoush ”Phantom” Hakbarah, palestiinalaista terroristia, Zohan päättää lavastaa kuolemansa ja antaa siitä kunnian Phantomille.
Zohan pakenee Yhdysvaltoihin elämään unelmaansa salanimellä Scrappy Coco. Hän tutustuu muun muassa Michael-nimiseen mieheen ja tämän äitiin. Yökerhossa Oori-niminen israelilaismies tunnistaa ihailemansa Zohanin ja pyytää tätä töihin kodinkoneliikkeeseensä, mutta muuttaa mielensä, sillä hän haluaa vain parasta Zohanille. Oori paljastaa Zohanille, että Phantom on saanut suurta suosiota Zohanin tappamisesta. Zohan menee töihin palestiinalaisen Dalian omistamaan kampaamoon.
Palestiinalaistaksikuski tunnistaa Zohanin ja paljastaa tämän olemassaolon Phantomille, joka saapuu kostamaan. Zohan ei kuitenkaan enää tahdo väkivaltaa. Zohan ja Phantom, joka paljastuu silloin myös Dalian veljeksi, ryhtyvät yhteistyöhön ja kukistavat yhdessä korruptoituneen liikemiehen Grant Walbridgen, joka on yrittänyt saada itämaalaiset toisiaan vastaan, jotta saisi rakennettua uuden kauppakeskuksen. Lopulta kaikki itämaalaiset avaavat oman ”Rakkaus&Veljeys”-keskusmyymälän. Zohanin vanhemmat antavat vihdoin hyväksyntänsä poikansa unelmalle.
Rooleissa

| 0 | 1 | 2 |
| --- | --- | --- |
|  Adam Sandler  | … |  Zohan/Scrappy Coco   |
|  Emmanuelle Chriqui  | … |  Dalia Hakbarah   |
|  Rob Schneider  | … |  Salim   |
|  John Turturro  | … |  Fatoush ”Phantom” Hakbarah   |
|  Nick Swardson  | … |  Michael Klayman   |
|  Lainie Kazan  | … |  Gail Klayman   |
|  Ido Mosseri  | … |  Oori   |
|  Daoud Heidami  | … |  Nasi   |
|  John Paul DeJoria  | … |  Paul Mitchell   |
|  Michael Buffer  | … |  Grant Walbridge   |
|  Dave Matthews  | … |  James T. O’Skanlon   |
|  Shelley Berman  | … |  Zohanin isä   |
|  Kevin Nealon  | … |  Zohanin äiti   |
Äiti Jones

Mary Harris Jones
Äiti Jones (engl. Mother Jones, oik. Mary Harris Jones; 1. toukokuuta 1830 Cork – 30. marraskuuta 1930) oli irlantilaissyntyinen merkittävä yhdysvaltalainen työväen- ja vapaaehtoistoiminnan organisoija. Hän työskenteli opettajana ja ompelijattarena, ja tutustui ammattiyhdistystoimintaan aviomiehensä, metallityöväenliiton aktiivijäsenen George Jonesin kautta.
Menetettyään miehensä ja neljä lastaan keltakuume-epidemiassa ja omaisuutensa Chicagon palossa vuonna 1871 Mary Jones ryhtyi itse toimimaan aktiivisesti työväenliikkeessä ja lapsityötä vastaan. Hän koki saavansa työväenliikkeestä perheen menettämänsä tilalle, ja häntä alettiin kutsua ”Äiti Jonesiksi”.
Mary Jones osallistui satojen lakkojen organisointiin 1870-luvun lopulta 1920-luvun alkupuolelle. Ammattiyhdistysliikkeessä hän taisteli inhimillisen palkkapolitiikan ja työolojen puolesta. Hän oli mukana myös perustamassa Yhdysvaltojen sosiaalidemokraattista puoluetta 1898 ja Maailman teollisuustyöntekijöiden keskusliittoa 1905. Naisasialiikettä Äiti Jones piti yläluokan rouvien höpsöttelynä ja pelkäsi puheiden sukupuolten tasa-arvosta vievän työväenluokan naisten huomion pois taloudellisesta eriarvoisuudesta.
Jones sai lakoille ja työväenliikkeelle paljon näkyvyyttä koko Yhdysvalloissa ottamalla naiset ja lapset mukaan mielenosoituksiin. Vuonna 1902 Jones johdatti näyttävästi lakkolaisten vaimot harjoineen ja luutineen ajamaan rikkureita pois kaivosten ovilta. Vuonna 1903 hän vei joukon tekstiilitehtaissa työskenteleviä lapsia mielenosoitusmarssille presidentin maatilalle asti kiinnittääkseen huomiota lapsityöhön.
Jones vietti satavuotispäiviään näyttävästi vuonna 1930 suurella vastaanotolla Silver Springsissä Marylandissa, missä hän nauhoitti myös puheen elokuvakameran edessä. Myöhemmät tutkijat ovat kuitenkin arvioineet, että Jones oli oikeasti syntynyt vuonna 1837, ei 1830 kuten hän itse väitti. Jones kuoli seitsemän kuukautta satavuotisjuhliensa jälkeen.
Mary Jonesin mukaan on nimetty yhdysvaltalainen vaihtoehtolehti Mother Jones.
Aiheesta muualla

Wikimedia Commonsissa on kuvia tai muita tiedostoja aiheesta .
Elizabeth Seibel (Arkistoitu – Internet Archive) South Middle School, Arlington Heights
Irish American Heritage Month: The Most Dangerous Woman in America Ancient Order of Hibernians
.de

.de on Saksan verkkotunnusten Internet-maakoodi. Sitä hallinnoi DENIC. Tunnus otettiin käyttöön vuonna 1986 silloisessa Länsi-Saksassa, Saksojen jälleenyhdistymisen 1990 myötä tunnus on ollut käytössä koko Saksassa. Se on kolmanneksi suosituin TLD-pääte .com:in ja .cn:n jälkeen. ccTLD:ssä .de on toiseksi suosituin .cn:n jälkeen.
Yousuf Karsh

| Yousuf Karsh> Յուսուֆ Քարշ |
| --- | --- |
 Yousuf Karsh vuonna 1936
Henkilötiedot
Syntynyt: 23. joulukuuta 1908 Mardin, Osmanien valtakunta
Kuollut: 13. heinäkuuta 2002 (93 vuotta) Boston, Massachusetts, Yhdysvallat
Kansalaisuus:  Kanada
Ammatti:  valokuvaaja
Taiteilija
Ala:  kuvataiteilija
Palkinnot
 1967 Kanadan ritarikunnan Officer   1990 Kanadan ritarikunnan Companion 
 Nimikirjoitus
Aiheesta muualla
Kotisivut
Yousuf Karshin omakuva.
Yousuf Karsh (arm. Յուսուֆ Քարշ, Jousouf Karš; 23. joulukuuta 1908 Mardin, Osmanien valtakunta – 13. heinäkuuta 2002 Boston, Massachusetts, Yhdysvallat) oli armenialaissyntyinen kanadalainen valokuvaaja.
Varhainen elämä

Karshin lapsuuteen ajoittui armenialaisten kansanmurha, jossa hän menetti sukulaisiaan. 14-vuotiaana hän siirtyi perheineen Syyriaan, josta hänet lähetettiin pari vuotta myöhemmin Kanadaan, jossa hän asui valokuvaajasetänsä kanssa.
Ura

Nuori Karsh pääsi setänsä avustajaksi studiolle ja alkoi sittemmin myös itse valokuvata. Hän otti 30. joulukuuta 1941 tunnetun valokuvan Winston Churchillistä, ja myös myöhemmällä urallaan hän tuli tunnetuksi nimenomaan merkkihenkilöiden kuvistaan. Kesällä 1949 hän vieraili Ainolassa ja kuvasi Jean Sibeliuksen (”Sisäisiä ääniä”). Ainolan sähkövirta ei riittänyt hänen salamavalolleen ja sähkömies kytki rakennuksen suoraan päälinjaan voimalaitoksen luvalla.
Ura > Karshin kuvaamia henkilöitä

Muhammad Ali
Marian Anderson
W. H. Auden
Joan Baez
prinssi Bernhard
Zulfikar Ali Bhutto
Humphrey Bogart
Alan Brooke
Alexander Calder
Pau Casals
Fidel Castro
Winston Churchill
Joan Crawford
Ruth Draper
Albert Einstein
Dwight Eisenhower
Elisabet II
Robert Frost
Clark Gable
Indira Gandhi
Grey Owl
Ernest Hemingway
Audrey Hepburn
Johannes Paavali II
Chuck Jones
C. G. Jung
Helen Keller, Polly Thompson
Grace Kelly
Jacqueline Kennedy
John F. Kennedy
Peter Lorre
Marxin veljekset
Soong Mei-ling
Jawaharlal Nehru
Georgia O’Keeffe
Laurence Olivier
John J. Pershing
Pablo Picasso
Pius XII
Rainier III
Paul Robeson
Rush
Albert Schweitzer
George Bernard Shaw
Pierre Trudeau
Andy Warhol
Frank Lloyd Wright
Hän valokuvasi sanoma- ja aikakauslehdille, kuten Life-lehdelle.
Karshista tehtiin 1967 Kanadan ritarikunnan Officer. Vuonna 1990 hänet ylennettiin Companionin arvoon.
Karsh muutti viimeisinä vuosinaan Bostoniin, jossa hän kuoli 93 vuoden iässä. Karshin muotokuvia oli esillä Helsingissä Suomen Valokuvataiteen museossa vuonna 1984.
Galleria

Alankomaiden prinssi Bernhard
Peter Lorre
Joan Crawford
Tyrone Power
pääministerit Mackenzie King ja Winston Churchill
Kirjallisuutta

Aalto, Heidi: Yousuf Karsh ja Jean Sibelius – kahden taiteilijan kohtaaminen Ainolassa. Synteesi, 2015, 34. vsk, nro 3, s. 18–29.
Karsh, Yousuf: Karsh: A Fifty-Year Retrospective.  London:  Martin Secker & Warburg, 1983.  ISBN 0-436-23105-0.  (englanniksi)
Wikimedia Commonsissa on kuvia tai muita tiedostoja aiheesta .
Årdalin kirkko (Hjelmeland)

| Årdalin kirkko Årdal kyrkje |
| --- | --- |
 Kirkko vuonna 2009.
Sijainti:  Hjelmeland, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1919
Suunnittelija:  E. Halleland
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Årdalin kirkko (norj. Årdal kyrkje) on Hjelmelandin kunnassa Norjassa sijaitseva puinen pitkäkirkko vuodelta 1919. Kirkon rakentamiseen käytettiin Yhdysvaltoihin muuttaneiden paikallisten lähettämiä rahoja.
Aiheesta muualla

Kuvia tai muita tiedostoja aiheesta Årdalin kirkko (Hjelmeland) Wikimedia Commonsissa
.edu

.edu on sponsoroitu ylätason verkkotunnus, jonka nimi tulee englannin kielen sanasta education, suomeksi "koulutus". Tunnusta käytetään opetustarkoituksiin lähinnä Yhdysvalloissa. Tunnusta ylläpitää VeriSignin operoima Educause. Tunnus otettiin käyttöön 1985.
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Zohra Sehgal

| Zohra Sehgal |
| --- | --- |
 Zohra Sehgal vuonna 2010.
Henkilötiedot
Syntynyt: 27. huhtikuuta 1912 Saharanpur, Brittiläinen Intia
Kuollut: 10. heinäkuuta 2014 (102 vuotta) Delhi, Intia
Ammatti:  näyttelijä
Puoliso:  Kameshwar Sehgal
Lapset:  2
Näyttelijä
Aktiivisena:  1935–2007
Aiheesta muualla
IMDb 
Elonet
AllMovie
Zohra Sehgal (hindiksi ज़ोहरा सहगल, Zohrā Sehgal, oik. Zohra Begum Mumtaz-Ullah Khan, hindiksi ज़ोहरा बेगम मुम्ताज-उल्लाह खान, Zohrā Begum Mumtaj-Ullāh Khān; 27. huhtikuuta 1912 Saharanpur – 10. heinäkuuta 2014 New Delhi) oli intialainen näyttelijä. Hän vaikutti paitsi Bollywoodissa, myös useissa brittiläisissä elokuvissa ja televisiosarjoissa.
Sehgal syntyi Saharanpurissa ja sai muslimikasvatuksen. Hän kuitenkin piti itseään agnostikkona. Hän aloitti uransa tanssijana.
Sehgal muutti aviomiehensä Kameshwar Sehgalin kuoltua ensin Delhiin ja sitten Lontooseen, johon hän jäi vuosikymmeniksi. Ikääntymisestään huolimatta hän jatkoi uraansa aktiivisena 2000-luvulle saakka.
Valikoitu filmografia

Doctor Who (televisiosarja, 1964–1965)
Taipumattomat (The Long Duel, 1967)
Opettaja (The Guru, 1969)
Kunniakonsuli (The Honorary Consul, 1983)
Kuningattaren jalokivi (televisiosarja, 1984)
Haaremi (Harem, 1985)
Manika, Manika – tyttö joka eli kahdesti (Manika, Manika, 1989)
Dil Se (1998)
Hum Dil De Chuke Sanam (1999)
Parempi kuin Beckham (Bend It Like Beckham, 2002)
Veer-Zaara (2004)
Rakkauden kaikki mausteet (The Mistress of Spices, 2005)
Saawariya (2007)
Aiheesta muualla

Wikimedia Commonsissa on kuvia tai muita tiedostoja aiheesta .
Zohra Sehgal Internet Movie Databasessa. (englanniksi)
Zohra Sehgal Elonetissä.
Zohra Sehgal Allmoviessa (englanniksi)